Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Palestiinlastest islamistid tulistasid Gazast Lõuna-Iisraeli kaks raketti.
Iisrael pommitas vastuseks Hamasi rajatisi.
Palestiinlaste president andis käsu
korraldada Palestiina omavalitsuses parlamendi- ja presidendivalamised,
mis on esimesed 15 aasta jooksul.
Iisrael kiitis USAd tema rolli eest rahu toomisel regiooni
ning vastuseisus Iraani kuritahtlikule tegevusele
ja tuumarelvapürgimustele.
Palestiinlastest islamistid
tulistasid täna varahommikul Gazast Lõuna-Iisraeli kaks raketti.
Iisrael pommitas vastuseks Hamasi sõjarajatisi.
Umbes kella 4.30 paiku tulistati Gaza põhjaosast kaks raketti
Iisraeli ranniku suunas Ashdodi linna lähedale.
Armee õhutõrjesüsteem tuvastas saabuvate rakettide trajektoori,
kuid ei näinud otsest ohtu asustatud aladele.
Seetõttu ei käivitunud õhuhäire.
Kaks tundi hiljem
ründasid IDF hävitajad vastuseks sihtmärke palestiinlaste sektoris,
sh maaaluse tegevuse keskust.
IDF esinduse teatel
kuulusid kõik rünnatud objektid Hamasile,
kes vastutab kõigi Gazas toimuvate ja sealt lähtuvate sündmuste eest.
Lisaks kinnitas IDF,
et suhtub tõsiselt igasugusesse terroritegevusse Iisraeli vastu
ja on vajadusel valmis tegutsema
rünnakukatsete vastu Iisraeli elanike või suveräänsuse vastu.
Ramallah's, Läänekaldal andis palestiinlaste president käsu
korraldada Palestiina omavalitsuses parlamendi- ja presidendivalimised,
mis on esimesed 15 aasta sees.
Presidendi käsu järgi
peab PO parlamendivalimised 22. mail
ja presidendivalimised 31. juunil.
Tasub meenutada,
et viimased valimised PO-s toimusid 25. jaanuaril 2006. a.
Erinevalt tollastest ennustustest
õnnestus Hamasil saada otsustav võit
74 mandaadiga 132-kohalises parlamendis.
Seejärel vannutati 29.03 2006. a ametisse Hamasi juhitud valitsus.
Kuid veidi hiljem puhkes võimuvõitlus president Abbasi Fatah' partei
ja tollase peaministri Ismail Haniyeh' juhitud Hamasi vahel,
mis arenes kiiresti kodusõjaks.
Suhteliselt lühike konflikt lõppes palestiinlaste alade jagunemisega
president Abbasi ja Fatah' partei valitsetavaks Läänekaldaks
ja islamirühmituse Hamas juhtide valitsetavaks Gaza sektoriks.
Hamas on aga Moslemivennaskonna haru.
Sellest peale on Egiptus, Qatar ja Türgi
püüdnud edutult palestiinlaste rühmitusi lepitada.
Viimasel ajal on kasvav meeleheide nii Läänekaldal kui Gazas
kiirendanud leppimisjõupingutusi.
Viimaste nädalate edusammud
viisid käesoleva nädala teadaandeni.
Hamas tervitab teadet presidendi- ja parlamendivalimiste pidamise kohta
ja Palestiina Riikliku Nõukogu valimiste kohta.
Rühmitus kinnitab ülimat valmidust protsessi edukuse suhtes,
et tuua kasu palestiina rahvale, kel on õigus omale esindajaid valida.
Töötasime viimastel kuudel,
et vabaneda kõigist takistustest selle päevani jõudmiseks,
sest usume, et võim kuulub rahvale ja rahvas peaks esindajad valima.
On tähtis luua keskkond õiglastele ja läbipaistvatele valimistele,
et valijad võiksid väljendada oma tahet piirangute ja surveta
õiglaselt ja läbipaistvalt.
Vaatamata presidendi otsusele pidada valimised,
kus konkureerivad nii Hamasi kui Fatah' kandidaadid,
kinnitasid palestiinlaste allikad,
et rivaalitsemine ja usaldamatus on endiselt lahendamata.
Palestiina Poliitika- ja Küsitluste Teaduskeskuse tellitud küsitluse järgi
usub 52 % palestiinlastest,
et praeguses olukorras peetud valimised
poleks ei õiglased ega vabad.
Lisaks ei usu enamik palestiinlasi, et Hamas või Fatah
aktsepteeriksid kaotust, vaatamata valimistulemustele.
Palestiina Keskvalimiskomitee kutsus nii Euroopa riike kui USAd
saatma vaatlejaid, et tagada vabu ja õiglasi valimisi.
Valimiskomitee jälgib valimisi
ja on ainus valimiste eest vastutav organ.
Samas kutsume erinevaid sektoreid valimisi jälgima.
Kutsume eurooplasi, isegi ameeriklasi, kutsume kõiki,
meil pole probleemi vaatlejatega. Vaatlejatel on konkreetsed seadused
ja välisvaatlejatest tähtsamad on sisevaatlejad.
Teine tüliõun on Jeruusalemm.
Kuna Iisrael keelas Iisraeli pealinnas palestiinlaste poliitilise tegevuse,
siis palestiinlaste juhtkond,
kes taotleb jätkuvalt Palestiina riiki pealinnaga Jeruusalemmas,
on otsustanud lubada linna araablastel saabuvatel valimistel osaleda.
Jeruusalemmas tulevad valimised.
Kas Iisraeli võimude loaga või loata.
Kui nad ei luba, leiame võimaluse valimisteks Jeruusalemmas.
Jeruusalemmas pidas Iisraeli valitsus eriistungi
koos lahkuva USA suursaadiku D. Friedmaniga,
kus viimast austati visade jõupingutuste eest
tõhustada USA ja Iisraeli suhteid,
sh Washingtoni tunnustust Jeruusalemmale juudiriigi pealinnana.
Et tunnustada suursaadik David Friedmani kõige eest,
mida tegid meie igavese pealinna Jeruusalemma heaks
ja kõige eest, mida tegid meie liidu heaks USA ja Iisraeli vahel
ja kõige eest mida tegid rahu heaks.
See on lühidalt, kuid pole veel kõik. On rohkesti muudki. Aitäh David.
Suursaadik Friedman toonitas uhkustunnet Trumpi valitsuses kõiges,
mis on seotud USA-Iisraeli liiduga.
Meie liit on uskumatul tugev.
Tunneme valitsuses kõikeületavat uhkustunnet.
Jätame Iisraeli-USA suhte maha
tugevamana kui iial varem.
See on kaljukindel.
See on vastastikku kinnitav suhe ja usun, et see jääb kestma.
See põhineb meie ühistel väärtustel:
vabadusel, demokraatial ja inimväärikusel.
Meie riigid on rohkem kui liitlased.
Usun, et oleme asendamatud partnerid
inimkonna jätkuvas taotluses luua õiglasem ja edukam maailm.
Lahkuv Ameerika suursaadik väljendas lootust,
et Iisraeli-USA sügav sõprus jääb püsima
vaatamata hetkel valitsevatele poliitilistele tuultele.
Usun, loodan ja palvetan, et sõprus jääb ellu ja kestma,
vaatamata tänastele poliitilistele tuultele,
vaatamata mis tahes vaadetele või isikutele,
kes meie valitsustes võivad tõusta.
See on sellest kõigest suurem.
Meie riikide suhe on suurem kui mis tahes isik,
suurem kui ükski poliitik; suurem kui mis tahes poliitika;
see on meie olemuse tuumaks nii ameeriklaste kui iisraellaste puhul.
Iisraeli peaminister kiitis aga USAd
tema rolli eest rahu toomisel regiooni
ning vastuseisus Iraani kuritahtlikule tegevusele
ja tuumarelvapürgimustele.
Need on kaks fundamentaalset vastasjõudu.
Rahu, mõõdukuse ja progressi jõud
ning agressiooni, genotsiidi ja terrori jõud.
Ja peame olema hea poolel ning võitlema pidevalt halva vastu.
See pole vaid Iisraeli ja USA pärast,
vaid kõigi eest, kes elavad Lähis-Idas ja sellest kaugemal,
kes tahavad näha paremat, turvalisemat maailma;
maailma, mis on vaba terrorist,
ja suurimast terrorist - nimelt tuumaterrorist.
Aitäh vaatamast!
Teisi TV7 saateid ja raporteid, sh erinevaid programme ja artikleid
leiate meie veebilehelt www.tv7israelnews.com.
TV7 Iisraeli büroo algatuse osana
kutsun teid palvetama täna koos meie tiimiga Jeruusalemmas
palestiinlaste pääste ja rahu eest
ning tagakiusatud vendade eest maailmas.
Paluge jätkuvalt ka rahu ja päästet Jeruusalemmale ja Iisraelile
ning kõigi eest maailmas, keda on puudutanud koroonaviirus.
Tänan kõiki TV7 Iisraeli töö partnereid.
Teie igakuine pühendunud toetus nii palves kui annetustes
on meie tegevuse jätkumiseks ülioluline.
Olen Jonathan Hessen. Kena õhtut ja head uut nädalat!
Kohtumiseni homme!
Tõlge: Monika Jaaguri